cyanic-selkie/wikianc huggingface dataset:
Pistoletas
Automatiniai pistoletai
Pistoletai, skirti šaudyti viena ranka, galintys šaudyti serijomis. Automatiniai pistoletai (pvz., Glock 18, APS ir kt.) ginkluotėje yra palyginti reti, kadangi šaudant serijomis sumažėja taiklumas, o ir šoviniai dėtuvėje greitai pasibaigia. Todėl jei reikia nedidelio ginklo, šaudančio serijomis, paprastai naudojami pistoletai kulkosvaidžiai. Daugelio automatinių pistoletų taiklumą galima padidinti, pvz., prisegus kietą pistoleto dėklą, kuris tampa buože – pistoletą galima atremti į petį. Pistoletas Beretta 93R turi papildomą atlenkiamą priekinę rankeną. Daugelyje šalių civiliams draudžiama turėti automatinių ginklų, tarp jų – ir pistoletų.
Begarsiai pistoletai
thumb|100px|PSS Tai specialiai sukonstruoti pistoletai, kurių mechanizmas ir specialūs šoviniai užtikrina itin tylų šaudymą. Skirti diversantams ir žvalgams. Pvz., rusiškas pistoletas PSS (ПСС), naudojantis specialius begarsius šovinius SP-4 7,62x42 mm (СП-4). Šaunant parako degimo dujos lieka gilzėse, todėl šūvio garso nėra. Kadangi kulkos greitis ikigarsinis, nebūna ir garso bangos. Kiti du rusiški begarsiai pistoletai MSP 7,62x35 mm (МСП) ir S4M 7,62x62,8 mm (С4М) yra derindžerio tipo.
Povandeniniai pistoletai
thumb|100px|SPP-1M Specialiai sukonstruoti pistoletai, šaudantys specialiais šoviniais. Pvz., TSRS Vladimiro Simonovo sukonstruotas ir 1971 m. priimtas ginkluotėn povandeninis pistoletas SPP-1 (СПП-1). Tai keturvamzdis pistoletas, naudojantis specialius šovinius SPS 4,5x39 mm (СПС 4,5x39 mm), kurių ilgos kulkos primena strėles. Po vandeniu kulka lekia iki 11-17 m, o ore kulka nestabilizuojama, tad visiškai neefektyvi. Pistoletas užtaisomas prie vamzdžių drūtgalių prijungiant keturių šovinių dėtuvę, kuri, iššaudžius šovinius, išimama kartu su gilzėmis.
Signaliniai pistoletai
thumb|100px|OSP-30 Lygiavamzdžiai pistoletai, iššaunantys signalines ir/ar šviečiančias raketas. Paprastai vienšūviai, užtaisomi atlaužus vamzdį, vienu šoviniu.
Granatsvaidžiai pistoletai
thumb|100px|HK69A1 Didelio kalibro pistoletai, kuriais galima iššauti specialų šovinį su granata. Granata gali būti kalibrinė ar superkalibrinė (granata netelpa į vamzdį, nes jos kalibras didesnis nei vamzdžio kalibras).
Priedai
Pistoletai dažnai gali būti papildyti priedais, pagerinančiais pistoleto galimybes – optiniais ir lazeriniais taikikliais (tvirtinamais virš vamzdžio), taktiniais šviestuvėliais (tvirtinami po vamzdžiu).
Steven Pienaar
Styvenas Džeromas Pinaras (g. 1982 m. kovo 17 d.) – futbolininkas, Pietų Afrikos Respublikos rinktinės ir Everton FC klubo saugas.
Ajax Cape Town FC
Ajax Cape Town FC, kurio didžioji dalis akcijų priklauso garsiam Olandijos klubui AFC Ajax,buvo pirmuoju profesionaliu klubo Pinaro karjeroje. Gimęs Johanesburge, jis rungtyniavo „School of Excellence“ jaunimo komandoje, kurioje buvo pastebėtas Ajax CT skautų ir sulaukė pasiūlymo prisijungti prie klubo jaunimo akademijos. Nors tarp Keiptauno ir gimtojo Johanesburgo buvo daugiau kaip 1400 kilometrų, Pinaras persikėlė į Ajax CT, kur per 2 sezonus sužaidė 24 rungtynes ir laimėjo „Rothmans Cup“ taurę.
AFC Ajax
Sulaukęs 18, 2001 m. sausį Pinaras persikėlė į Olandiją, kur tapo AFC Ajax klubo nariu, tačiau komandoje debiutavo tik 2002 m. kovą rungtynėse su NAC Breda. 2002 ir 2004 m. jis kartu su komandos draugais Zlatanu Ibrahimovičiumi, Rafaeliu van der Vartu, Vesliu Sneideriu ir kitais tapo Olandijos čempionu.
Borussia Dortmund
2006 m. Pinaras persikėlė į Dortmundą ir pasirašė su klubu 3 metų kontraktą. Klubo vadovai tikėjosi, kad šiam pavyks pakeisti į Arsenalą išvykusį komandos lyderį Tomašą Rosickį, tačiau Pinarui nepavyko pritapti naujoje komandoje.
Everton FC
2007 – 2008 m. sezone Pinaras buvo paskolintas Everton FC klubui, o po sėkmingo sezono parduotas jam už 2 mln. svarų sterlingų. Naujoje komandoje Pinaras netruko tapti jos lyderiu ir 2009 – 2010 m. sezone buvo pripažintas geriausiu klubo futbolininku, nors dėl traumos praleido 11 rungtynių.
Tottenham Hotspur
2010 – 2011 m. sezonas Everton FC klube buvo paskutinis pagal sutartį ir, Pinarui nenorint jos pratęsti, 2011 m. sausį buvo nutarta jį parduoti, kad klubas atgautų bent dalį pinigų. Dėl futbolininko varžėsi Chelsea FC ir Tottenham Hotspur klubai ir pastarasis, sutikęs sumokėti 3 mln. svarų, pasirašė su Pinaru 4 metų sutartį. Vis dėlto ir šioje komandoje Pinaro karjera nesusiklostė: 2011 m. rugpjūtį jis patyrė traumą, dėl kurios negalėjo rungtyniauti 6 savaites, o vėliau nesugebėjo įsitvirtinti pagrindinėje sudėtyje.
Everton FC
2012 m. sausį Pinaras iki sezono pabaigos buvo paskolintas savo buvusiam klubui Everton FC. Sugrįžimas buvo sėkmingas: per 14 rungtynių jis pelnė 4 įvarčius, atliko 6 rezultatyvius perdavimus (daugiausia komandoje) ir didele dalimi prisidėjo prie sėkmingo komandos finišo sezone.
Po šio pasirodymo Everton FC sutiko sumokėti Tottenham Hotspur 4,5 mln. svarų sterlingų ir išpirkti Pinaro kontraktą. Tų metų gruodžio 9 d. jis pelnė 1000-ąjį Everton FC įvartį Premier League į savo buvusios komandos Tottenham Hotspur vartus.
Kauno 1-osios tarybinės klinikinės ligoninės darbai
Kauno 1-osios tarybinės klinikinės ligoninės darbai – tęstinis mokslo darbų leidinys, ėjęs 1959–1968 m. Kaune.
Istorija
Leido Kauno 1-oji tarybinė klinikinė ligoninė. Išėjo trys tomai. Tiražas – 1000 egz. Atsakingasis redaktorius Alfredas Žiugžda.
Kutorga
Kutorga − lietuviška vyriškos giminės pavardė.
Šios pavardės moteriškosios giminės formos yra: Kutorgienė (ištekėjusi moteris) ir Kutorgaitė (mergautinė pavardė).
Pavardę turi šie garsesni asmenys:
Rudakepuris aksombaravykis
Rudakepuris aksombaravykis (, sin. Boletus badius) – baravykinių (Boletaceae) šeimos, aksombaravykių (Xerocomus) genties grybų rūšis.
Pušynai, eglynai. Vasara, ruduo. Kepurėlė kaštono spalvos, kotas rudas, vienodo storio.
Vaisiakūniai vidutinio dydžio. Kepurėlė 5–8 (12) cm skersmens, iš pradžių pusiau iškili, vėliau paplokščia, matinė, po lietaus gleivėta, mėsinga, rausvai rudos ar net juosvai rudos spalvos. Kotas iki 12 cm ilgio, 1–2,5 cm storio, be tinklelio, kietas, gelsvai rusvas, prie vamzdelių ir pamatinėje dalyje šviesesnės spalvos, vienodo storio. Sporos 11–14×4,5–6 μm.
Būdingi požymiai: trama balta, malonaus kvapo ir skonio, paspaudus ar perpjovus mėlynuoja, ilgainiui išblunka.
Auga mažesnėmis ar didesnėmis grupėmis, rečiau pavieniui samanotuose spygliuočių miškuose. Skanus, vertingas, visų mėgstamas grybas. Gana dažnas. Vartojamas džiovintas, šviežias, marinuotas. Dažnai šis grybas dar vadinamas šilbaravykiu.
Literatūra
Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 77 psl.
Olšanka (Prieraslio valsčius)
Olšanka – kaimas Lenkijos šiaurės rytuose, Prieraslio valsčiuje, Suvalkų apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Stagariai
Stagariai – kaimas šiaurės rytinėje Joniškio rajono savivaldybės dalyje, 2 km į šiaurę nuo Kriukų.
Levretė
Istorija
Levretės – sena, iš Egipto kilusi kurtų veislė. Būtent Egipte buvo rasta daugiausiai piešinių, papirusų, raižinių ant akmens, kuriuose vaizduojamos levretės. Sakoma, kad Kleopatra turėjo 2000 levrečių. Iš Egipto veislė pateko į Graikiją, o iš ten – į Romą, kur tapo mėgstamu patricijų šunimi. Senieji graikų dievai taip pat labai dažnai buvo vaizduojami su mažais kurtais.
Italijoje buvo rasta prieš 2000 metų pagaminta ir iki šių dienų puikiai išsilaikiusi marmurinė dviejų levrečių statulėlė. Galima spręsti, kad prieš kelis tūkstantmečius gyvenusios levretės niekuo nesiskirė nuo dabartinių.
XIV a. šis šuo išplito visoje Europoje, o ypač buvo mėgiamas Europos valdovų dvaruose. XVIII a. veislė toliau buvo vystoma Italijoje, Vokietijoje ir Prancūzijoje.
Senosios Europos tapytojų drobėse taip pat labai dažnai buvo vaizduojamos levretės. Levrečių atvaizdų galima rasti Jano van Eico, Paolo Veronese’s, Antuano Watteau ir kitų menininkų paveiksluose.
Karalienės Viktorijos valdymo metu ši veislė išplito Anglijos ir Škotijos dvaruose.
1871 m. levretės pirmą kartą sėkmingai dalyvavo Londono šunų parodoje. Pilkai melsvos spalvos šunelis pelnė pripažinimą ir laimėjo daugybę prizų.
1880 m. levrečių veislę ištiko krizė. Veisėjai, norėdami dar labiau sumažinti jų ūgį, pradėjo jas kryžminti su toiterjerais, tačiau šis eksperimentas turėjo neigiamą poveikį levrečių charakteriui ir išvaizdai. Todėl 1900 m. Anglijos veisėjų klubas ėmėsi griežtų veiksmų, kad levretės atgautų savo pirminę išvaizdą. Tuo tikslu iš JAV buvo atgabenta keletas šunų. Po Antrojo Pasaulinio karo Vakarų Vokietija ir Anglija tapo pagrindiniais levrečių veisimo centrais.
Amerikoje ši veislė buvo pripažinta 1886 m., FCI levretės buvo užregistruotos 1968 m. gruodžio 23 d.
Išvaizda
left|thumb|200px|Levretė Levrečių ūgis – 32-38 cm, svoris – iki 5 kg. Spalvinė gama – vienspalvė arba visų įmanomų atspalvių juoda, rausvai ruda, pilka, tamsiai pilka ir geltona. Baltos dėmės leistinos tik ant krūtinės ir pėdų. Šuo išsiskiria ypatingai gilia krūtine, ilga kaukole, ilgomis kojomis, gracingais, elegantiškais judesiais.
Charakteris ir temperamentas
Levrečių charakteris yra labai lankstus, todėl kiekvienas šeimininkas gali užsiauginti levretę, puikiai atitinkančią jų gyvenimo būdą ir poreikius. Dauguma vyresnio amžiaus žmonių mielai renkasi būtent šiuos šunis, kadangi jiems nebūtini ilgi pasivaikščiojimai, pakanka 15 min. Kaip ir visi kurtai, levretės yra mažai lojantys, tačiau sargūs ir be reikalo nekeliantys triukšmo šunys. Levrečių šuniukai net užaugę nepraranda vaikiško žaismingumo. Levretės pasižymi ypatingu „katinišku“ gracingumu ir elegancija, begaline meile ir atsidavimu savo šeimininkui.
Dėl puikaus temperamento bei charakterio levretėms nekyla jokių problemų bendraujant su kitais šunimis, katėmis ar vaikais. Tačiau jokiu būdu negalima levretės laikyti uždarytos narve. Tai jautrios psichikos, dinamiški ir žingeidūs šunys. Buvimas narve gali palikti gilų ir negatyvų pėdsaką jų psichikoje. Izoliuotos, narvuose laikomos levretės tampa baikščios ir nervingos.
Levretės labai myli savo šeimininkus, todėl to paties tikisi ir iš savo šeimininkų. Toks šuo puikiai tinka pagyvenusiems ar šiaip vienišiems žmonėms.
Kauno politechnikos instituto darbai
Kauno politechnikos instituto darbai – tęstinis leidinys, ėjęs 1949–1961 m. Kaune.
Istorija
Išėjo 14 tomų. Pirmasis tomas išėjo pavadinimu „Kauno valstybinio universiteto techninių fakultetų darbai“. Publikuoti darbai iš elektrotechnikos, fizikos, hidrotechnikos, statybos ir visuomeninių mokslų.
Redaktoriai: Pranas Aksamitas, Piotras Baskutis, Stasys Vabalevičius, Jurgis Vidmantas ir kt.
Kuzma (reikšmės)
Kuzma − lietuviška vyriškos giminės pavardė.
Šios pavardės moteriškosios giminės formos yra: Kuzmienė (ištekėjusi moteris) ir Kuzmaitė (mergautinė pavardė).
Pavardę turi šie garsesni asmenys:
Haytham Tambal
žaidžia nuo 2003 m. Su rinktine dalyvavo 2008 m. Afrikos Tautų taurėje.
Cadillac Escalade
Cadillac Escalade yra didelis visureigis, kurį gamina Cadillac. Escalade buvo pirmas Cadillac visureigis, kuris buvo pristatytas 1999 metais kaip atsakas Vokiečių ir Japonų visureigiams, be to Ford Motor Company 1998 metais pristatė Lincoln Navigator. Automobilis buvo pradėtas gaminti 10 mėnesių po projekto patvirtinimo. Standartiniai Escalade yra gaminami Arlingtone, Teksase.
Trečia karta (2007-)
250px|left|thumb|2007 m. Cadillac Escalade EXT
2007 metams Escalade gavo naujają GMT900 visureigių platformą. Prie įprasto modelio taip pat yra siūloma prailginta ESV versija, bei pikapas EXT. 2007 metų modelio kaina prasideda nuo 57 280 JAV dolerių. Escalade EXT pardavimais atsilieka nuo savo konkurento Lincoln Mark LT.
Visureigis yra siūlomas su aliuminiu 6,2 litrų Vortec V8 varikliu, turinčiu 403 AG (301 kW) ir 417 ft·lbf (565 N·m) sukimo momentą, bei nauja 6-pavarų automatine transmisija. Escalade gali pasiekti 97 km/h (60 mph) greitį per 6,8 sekundes. Visureigis sunaudoja 16,8 litrus degalų 100 kilometrų mieste, bei 12,4 litrus degalų 100 kilometrų greitkelyje.
Vinteliškė
Vinteliškė – kaimas Telšių rajono savivaldybėje, 2 km į pietus nuo Žarėnų, prie Žarnos upelio.
Istorija
1592 m. minimas Vinteliškės dvaras.
-ich
-ich, -ych  – rusų kalbos priesagos, naudojamos rusiškų pavardžių daryboje. Tekstuose tokios pavardės pasirodė XVI a. pabaigoje Šiaurės Rusijoje, kur po kurio laiko išnyko. Tačiau su kolonistais spėjo patekti į Sibirą, kur išliko ir iki dabar yra laikomos tipiškomis sibiriečių pavardėmis.
Rusiškos pavardės su priesaga -ich ar -ych rusų kalboje nekaitomos. Pati priesaga yra sustabarėjusi būdvardžio daugiskaitos kilmininko galūnė. Tad ir pavardės su priesaga -ich/ych yra būdvardinės kilmės.
Šių pavardžių daryba turi lietuvišką analogą: rusiška pavardė Sedych Anton semantiškai analogiška lietuviškam pasakymui  ( 'žilas'). Rusiška forma buvo įteisinta kaip pavardė, o lietuviška – ne.
Pravardinės kilmės
Dviskiemenėse pavardėse kirčiuojamas paskutinis skiemuo, o triskiemenėse ir daugiaskiemenėse – tas pats skiemuo kaip ir pradinio būdvardžio.
Petras Mickeliūnas
Petras Mickeliūnas (1894 m. spalio 26 d. Čekiškis netoli Daujėnų – 1920 m. kovo 12 d. Kaunas) – Lietuvos komunistinis veikėjas.
Biografija
Mokėsi Šiaulių gimnazijoje, dirbo Liepojoje. 1913–1918 m. tarnavo Rusijos imperijos kariuomenėje. Grįžęs į Lietuvą 1918–1919 m. kūrė tarybų valdžios institucijas, buvo Daujėnų valsčius bolševikinės tarybos pirmininkas. Nuo 1919 m. tarnavo Lietuvos kariuomenėje. Nuo 1920 m. LKP narys.
La Plata (Argentinos miestas)
La Plata – miestas rytų Argentinoje, Buenos Airių provincijos centras; išsidėsčiusi prie La Platos estuarijos žiočių, netoli Buenos Airių. 694,2 tūkst. gyventojų (2007 m.). Tai modernus, gerai suplanuotas miestas, turintis plačius prospektus, daug parkų ir aikščių. La Plata – universitetinis miestas. Gera geležinkelio infrastruktūra, susisiekia su greta esančių giliavandeniu uostu Ensenadoje. Naftos perdirbimas, mėsos pramonė, tekstilė, mašinų gamyba.
1905 m. čia įkurtas La Platos nacionalinis universitetas, 1965 m. – Argentinos teisės universitetas, 1968 m. – La Platos katalikiškasis universitetas. Yra gamtos istorijos muziejus su labai žymiu paleontologijos skyriumi. thumb|left|140px|Miesto katedra
Istorija
Miestas įkurtas 1882 metais, XX a. viduryje kurį laiką buvo vadinamas Eva Perón prezidento Chuano Perono žmonos Evos garbei.
Sankūrai
Sankūrai (taip pat vadinami Sankūriais, ) – lietuviškas kaimas Lenkijos šiaurės rytuose, Punsko valsčiuje, Seinų apskrityje, Palenkės vaivadijoje. Kaimas yra apie 11 km į rytus nuo Punsko, apie 13 km į šiaurę nuo Seinų ir 125 km į šiaurę nuo vaivadijos centro Balstogės. 36 gyventojai (1983 m.), iš jų 69 % lietuviai. . Valsčiaus keliai Seinai – Užvidugirių Būda su pakelės kryžiumi ir Sankūrai-Seivai (buvusio senovinio kelio iš Lazdijų į pietinę Prūsą dalis). Kaimo turizmo sodyba. Valstybės saugomas 9,0 m aukščio ir 0,4 m kamieno apimties kadagys.
Istorija
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Sankūrai pirmąkart minimi 1745 m. Spaudos draudimo metais veikė slapta lietuviška mokyklėlė. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 75 gyventojai, iš kurių visi buvo lietuviai. Antrojo pasaulinio karo metais okupantai visus kaimo gyventojus buvo išvarę į Lietuvą, 54 % jų grįžo atgal. 1958 m. kovo 1 d. įsikūrė Lenkijos visuomeninės kultūros draugijos padalinys. Į Sankūrus įjungtas buvęs Gvazdikėlių kaimelis. 1975-1998 m. priklausė Suvalkų vaivadijai. Vidugirių bibliotekos filialas su lietuviškomis ir lenkiškomis knygomis. Sutinkamai su Europos Sąjungos finansuojamu projektu 2005/201 Sankūrai sujungti asfaltuotu keliu per Burbiškes su Galinių kaimu (Lazdijų rajonas).
Žymūs žmonės
Bronius Makauskas (g. 1950 m.) – Lietuvos istorikas, Lenkijos lietuvių bendruomenės veikėjas, Lietuvos katalikų mokslų akademijos narys.
Kamagvėjaus provincija
Kamagvėjaus provincija  – provincija vidurio rytų Kuboje, driekiasi nuo šiaurinio iki pietinio salos kranto. Ribojasi su Siego de Avilos provincija vakaruose ir Las Tunaso provincija rytuose. Administracinis centras – Kamagvėjus.
Geografija
Būdingas paviršius – lyguma. Abi pakrantės pasižymi gerais smėlio paplūdimiais. Provincijai priklauso rytinė Sabanos-Kamagvėjaus salyno dalis – Chardines del Rėjaus salos.
Administracinis suskirstymas
Provincija padalinta į 13 savivaldybių:
Kuzmina
Kuzmina – lietuviška moteriškos giminės pavardė (ištekėjusi moteris).
Šios pavardės kita moteriškosios giminės forma yra: Kuzminaitė (mergautinė pavardė).
Ši pavardė kilusi iš vyriškos giminės pavardės Kuzminas.
2018 m. pasaulio baidarių ir kanojų irklavimo sprinto čempionatas
2018 m. pasaulio baidarių ir kanojų irklavimo sprinto čempionatas – tarptautinės baidarių ir kanojų irklavimo federacijos organizuojamas geriausių pasaulio baidarių ir kanojų irklavimo sprinto sportininkų čempionatas, kuris vyko rugpjūčio 23 d. – rugpjūčio 26 d. Portugalijoje.
Aeroplanas
Aeroplanas – 1980 m. amerikiečių satyrinis komedijos filmas, režisuotas David Zucker, Jim Abrahams bei Jerry Zucker ir išleistas kino kompanijos „Paramount Pictures“.
Filme parodijuojamas katastrofų kino žanras, naudojamos absurdo ir greitos farso komedijos scenos, kaip kad kalambūras, aktorių improvizacija, juokingi įvykiai už kadro.
Filmo biudžetas tesiekė $3,5 mln. JAV dolerių, o už dirbo $83 mln. vien tik Jungtinėse Valstijose. Laimėjo Amerikos rašytojų gildijos apdovanojimą už „geriausią komediją“, nominuotas – Auksinio gaublio bei BAFTA apdovanojimams.
2000 m. Amerikos filmų institutas (AFI) filmą išrinko 10 juokingiausiu filmu iš 100 pateiktų sąraše. 2010 m. Kongreso biblioteka filmą įtraukė į Nacionalinį filmų registrą.
Siužetas
Po patiektų pietų dauguma keleivių sunegaluoja, lėktuvu skrendantis daktaras Baris Rumakas (Leslie Nielsen) suvokia, kad jie apsinuodijo žuvimi. Stiuardesės išsiaiškina, kad pagrindinis pilotas Klarensas Ovjeras (Peter Graves) ir antrasis pilotas Rodžeris Murdokas (Kareem Abdul-Jabbar) taip pat apsinuodijo maistu ir nebelieka kam valdyti lėktuvą. Eleina susisiekia su Čikagos oro uosto valdymo bokštu ir jie jai pataria įjungti autopilotą, kuris tėra didžiulė pripučiama lėlė vardu „Otas“. Rumakas įtikina Straikerį pilotuoti lėktuvą, nors jis mano nesugebėsiąs to padaryti dėl didžiulės įtampos ir todėl, kad šis lėktuvas nė iš tolo neprimena jo valdytų.
Į bokštą iškviečiamas kapitonas Reksas Krameris (Robert Stack), kuris kartu su Straikeriu tarnavo kare. Padedamas Kramerio ir Rumako padrąsinančios kalbos, Straikeris galiausiai gana sėkmingai nutupdo lėktuvą. Keleiviams išsilaipinus, Otas išskrenda kartu su kompanione, taip pat pripučiama lėle.
Aktoriai
ir kt.
Austrijos transportas
Šis straipsnis yra apie transporto infrastruktūrą Austrijoje.
Geležinkeliai
Iš viso: 6123 km (3523 km elektrifikuoti)
Standartine vėže (1,435 m): 5639 km (3429 km elektrifikuoti)
Siaurieji: 484 km (13 km 0,6 m vėže, 468 km 0,76 m vėže; elektrifikuoti atitinkamai 3 km ir 94 km)
Nacionalinė Austrijos geležinkelio bendrovė – Österreichische Bundesbahnen arba ÖBB.
Automobilių keliai (autostrados)
Bendras ilgis: 200 000 km (100 % kietu padengimu)
Uostai
Visi uostai yra Dunojaus baseine.
Jobo knyga
Jobo knyga – viena iš Senojo Testamento knygų. Tai draminė poema apie kančios klausimą.
Siužetas
Jobo knygoje pasakojama apie teisuolį Jobą, kuris praradęs viską, tačiau nesiliovęs tikėti Dievu. Jobo istorija užduoda klausimą: jei Dievas teisingas, kodėl kenčia teisieji?
Knygoje rašoma, kaip Dievas leidžia šėtonui išbandyti Jobą. Šį užgriūva nelaimės – jis praranda turtus, vaikus, sveikatą. Trys Jobo draugai teigia, kad jo kančios esančios pelnytos, bet Jobas įsitikinęs, jog kenčia ne dėl savo nuodėmių, bet neranda Dievo, kad pats prieš jį gintų savo bylą.
Jobas bei jo draugai svarsto, ar nedoriems žmonėms sekasi, ar ne. Vėliau į pokalbį įsijungia jaunuolis Elihuvas, kuris sutinka, kad Jobas galbūt ir nekaltas, bet mano, kad jis neturįs teisės Dievui prikišti neteisingumo. Dievas, Elihuvo manymu, didesnis už žmogų, o Jobo žinojimas esąs ribotas.
Paskutiniuose knygos skyriuose pasakojama, kad iš vėtros Jobui atsiliepia pats Dievas. Jobas prieš jį nusižemina ir lieka patenkintas – ne ginču, o tuo, kad išvydo Dievą su visa jo išmintimi ir galybe. Galiausiai Dievas pagydo Jobą, sugrąžina jam visus turtus, pripildo Jobą dar didesne palaima nei pirma.
Parašymo laikas
Knygos parašymo laikas nėra žinomas. Nesama jokių nuorodų, kada ir kieno galėjo būti parašyta knyga.
Žaliosios Vinco Žemaičio pagrindinė mokykla
Vilkaviškio rajono Žaliosios Vinco Žemaičio pagrindinė mokykla – buvusi dieninė, savarankiško mokymosi bendrojo lavinimo mokykla Žaliosios kaime, Vilkaviškio raj., vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191526744. Steigėjas Vilkaviškio rajono savivaldybės taryba.
Filialai:
Istorija
miniatiūra|250px|left
Nuo 2007 m. lapkričio 6 dienos Žaliosios mokyklai vadovavo direktorė Grita Launikonienė, anksčiau Vilkaviškio "Aušros" vidurinės mokyklos direktoriaus pavaduotoja. 2008 m. vasario 15 d., naujose patalpose, buvo atidarytas mokyklos Vinco Žemaičio muziejus. Nuo 2011 rugpjūčio 30 dienos Žaliosios Vinco Žemaičio pagrindinei mokyklai vadovavo direktorius Martynas Kasperaitis, anksčiau dirbęs Alvito pagrindinės mokyklos kūno kultūros mokytoju.
2020 m. mokykla uždaryta.
Finkolas
Finkolas  – aukščiausias kalnas Mikronezijos Federacinėms Valstijoms priklausančioje Kosraės saloje. Aukštis siekia 633 m.
Čeputka
Čeputka  – kaimas Lenkijos rytuose, Sosnuvkos valsčiuje, Palenkės Bialos apskrityje, Liublino vaivadijoje. Kaimas yra apie 6 km į pietryčius nuo Sosnuvkos, apie 40 km į pietryčius nuo Palenkės Bialos ir apie 77 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Baltikiniai
Baltikiniai (Tricholomataceae) – agarikiečių (Agaricales) eilės grybų šeima.
Šios šeimos grybų vaisiakūniai vidutinio dydžio. Kepurėlės paviršius lygus ar žvynuotas. Yra valgomų, nuodingų rūšių, aktyvių medienos ardytojų.
Lietuvoje užregistruota virš 300 rūšių, priklausančių šioms gentims:
Lietuvos raudonosios knygos baltikiniai
Į Lietuvos raudonąją knygą įrašyti šie grybai:
Mike (Grand Theft Auto)
Mike yra pagrindinis Grand Theft Auto Advance žaidimo veikėjas.
Vaidmuo
thumb|left|Mike
Organinės puslaidininkinės medžiagos
thumbOrganinės pulaidininkinės medžiagos – organinės medžiagos, turinčios puslaidininkių savybių. Viena organinių puslaidininkinių atmainų yra pjezoelementai. Jie veikia kaip induktyvumai, kai elektrinio lauko dažnis didesnis nei kristalinių gardelių šiluminio virpėjimo rezonancinis dažnis. Tai sudaro galimybę sukurti mikroinduktyvumus – vienintelius elementus, kurių iki šiol elektronikoje nepavyko suminiatiūrinti.
Virimas
thumb|250px|right|Verdantis vanduo.
Virimas – procesas, kurio metu skystis garuoja ne tik iš paviršiaus, bet ir iš vidaus.
Reiškinys
Skystyje yra ištirpusių dujų, kurios mažais burbulais kaupiasi ant indo dugno, sienelių, skystyje esančių dulkelių. Kaitinamas skystis pro burbulo sieneles garuoja į jo vidų. Burbulo tūris didėja, kartu didėja ir Archimedo jėga, kelianti jį aukštyn. Patekęs į šaltus viršutinius sluoksnius, burbulas susitraukia (nes mažėja garų slėgis) ir galiausiai visiškai pranyksta. Kai skystis sušyla, burbulas didėdamas iškyla į skysčio paviršių ir susprogsta.
Skystis pradeda virti, kai garų slėgis burbuluose susilygina su slėgiu skystyje. Slėgį skystyje sudaro oro slėgis skysčio paviršiuje (išorinis slėgis) ir hidrostatinis skysčio stulpelio slėgis. Šią sąlygą atitinkanti temperatūra vadinama skysčio virimo temperatūra.
Taip pat skaitykite
Verdampfen
Chor al Adaidas
thumb|right|200px|Kataro žemėlapis. Chor al Adaido įlanka yra pietryčiuose, pasienyje su Saudo Arabija. Chor al Adaidas (, Khawr al Udayd arba Khor al Adaid) – nedidelė įlanka Persijos įlankoje, Kataro pietryčiuose, pasienyje su Saudo Arabija. Vietiniai ją vadina vidine jūra.
Chor al Adaidas yra didelė potvynio (ir atoslūgio) įlanka su sudėtinga pakrantės linija, apie 15 km iš šiaurės į pietus ir iki 12 km iš rytų į vakarus. Su Persijos įlanka ji sujungta palyginti siauru, gilių kanalu, apie 10 km ilgio.
Pasaulio paveldo sąrašas
2008 m. kovo 18 d. Chor al Adaido įlanka buvo pateikta UNESCO, kad būtų įtraukta į „Pasaulio paveldo sąrašą“.
Turizmas
thumb|Chor al Adaido paplūdimys. Chor al Adaido paplūdimys yra populiari turistų traukos vieta. Pagrindiniai keliai į paplūdimį yra per Mazrat Turainą ir Mesaidą.
Mindaugas Sabutis
Biografija
1997 m. baigė teologijos studijas ir gavo bakalauro laipsnį. Apsigyveno Jurbarke ir tarnavo klebonu keturiose parapijose: Jurbarko, Skirsnemunės, Smalininkų ir Vilkyškių.
1998 m. liepos 4 d. Skirsnemunėje ordinuotas kunigu, suteikiant sidabrinį tarnybinį kryžių. Tų pačių metų gruodžio 5 d. Vilniaus evangelikų liuteronų parapijos visuotinis narių susirinkimas vienbalsiai pašaukė Vilniaus parapijos klebonu. 1999 m. birželio mėn. Vilniaus universiteto Religijų studijų ir tyrimų centre pradėjo magistrantūros studijas, kurias baigė 2001 m.
Nuo 2000 m. yra Lietuvos evangelikų liuteronų bažnyčios Konsistorijos narys. 2001 m. vasario mėn. deleguotas Evangelikų Liuteronų bažnyčios atstovu Biblijos draugijos Direktorių taryboje. 2005 m. išrinktas šios tarybos viceprezidentu.
Tadrart Akakusas
thumb|250px|Tadrart Akakuso kraštovaizdis
Mindaugas Sabutis
Biografija
Nuo 2001 m. gruodžio 8 d. iki 2004 m. liepos buvo LELB Jaunimo centro valdybos pirmininkas.
Tadrart Akakusas
Tadrart Akakusas  – kalnagūbris pietvakarių Libijoje, Sacharos dykumoje. Driekiasi į rytus nuo Gato miesto, šiaurės link, lygiagrečiai Libijos-Alžyro sienai. Tadrart Akakusas pasižymi vaizdingais kraštovaizdžiais – smėlio kopomis, įsiterpusiomis tarp vėjo erozijos nugairintų uolų, uolų arkomis, tarpekliais, vadžiais. Nors kalnai yra vienoje sausiausių Sacharos vietų, čia auga kvapioji pienuolė (Calotropis procera) ir kai kurie kiti augalai, gaunantys vandens iš kalnuose telkšančių šaltinių.
Mindaugas Sabutis
Biografija
2004 m. balandžio 24 d. išrinktas, o birželio 19 d. konsekruotas Lietuvos Evangelikų Liuteronų Bažnyčios vyskupu. 2005 m. laikraščio „Lietuvos evangelikų kelias“ redaktorius.
Tadrart Akakusas
Tadrart Akakusas žymus savo priešistoriniais piešiniais (jie datuojami tarp XIII tūkstantmečio pr. m. e. ir I a. m. e.). Piešiniuose ir raižiniuose pavaizduoti įvairūs gyvūnai (žirafos, drambliai, stručiai, kupranugariai), senovėje gyvenę kalnuose (kuomet klimatas Sacharoje buvo daug drėgnesnis). Taip pat vaizduojami žmonės su arkliais. 1985 m. Tadrart Akakuso uolų piešiniai įtraukti į UNESCO pasaulio paveldo sąrašą.
Mindaugas Sabutis
Biografija
Dirba Klaipėdos universiteto Teologijos katedros dėstytoju. Pasaulio Liuteronų Sąjungos (PLS) Rytų ir Centrinės Europos Bratislavos biuro koordinatorius bei laikinosios PLS Santuokos ir lytiškumo klausimų komisijos narys.
Nuo 2005 m. ne tik dėsto, bet ir pats tęsią doktorantūros studijas Klaipėdos universitete.
2009 m. gegužės 22 d. Misūrio Sinodo Konkordijos teologinėje seminarijoje (Fort Wayne, Indiana, JAV) suteiktas garbės daktaro vardas.
Vedęs Lietuvos Biblijos draugijos darbuotoją Vilmą. Vaikai: Jonas ir Elzė.
Kuzminskis
Kuzminskis − lietuviška vyriškos giminės pavardė.
Šios pavardės moteriškosios giminės formos yra: Kuzminskienė (ištekėjusi moteris) ir Kuzminskytė (mergautinė pavardė).
Pavardę turi šie garsesni asmenys:
Platano upės biosferos rezervatas
Platano upės biosferos rezervatas  – saugomos gamtos teritorija rytų Hondūre, Moskitų krante, Platano upės baseine. Užima 5250 km² plotą, nors ribos ne kartą keistos.
Teritorijoje saugomi neliesti tropiniai miškai, jų gyvūnija ir augalija, senovės Mezoamerikos kultūrų archeologinės vietos, indėnų kaimeliai. Parko paviršius kalnuotas, aukščiausia vieta siekia 1326 m (Punta Piedros k.). Tankus upių tinklas. Lygumose jos sudaro senvagių, meandrų, lagūnų labirintą. Teritoriją tankiai dengia tropinės džiunglės. Prie vandens telkinių sužėlę tankūs mangrovių sąžalynai. Parke auga apie 2000 induotinių augalų rūšių.
Platano upės biosferos rezervate aptiktos 39 žinduolių, 377 paukščių, 126 varliagyvių ir roplių rūšys. Dažnai sutinkami gyvūnai yra karliškasis grifas, harpija, didysis kraksas, purpurinė penelopė, raudonoji ara, mažoji karingoji ara, paprastasis kapucinas, kolumbinis staugūnas, koata, tripirštis tinginys, paka, kibiauodegis meškėnas, paprastasis koatis, puma, pekaris, baltabarzdis pekaris, didžioji mazama. Iš retų gyvūnų sutinkama didžioji skruzdėda, jaguaras, ocelotas, ilgauodegė katė, amerikinis lamantinas.
Platano upės biosferos rezervatas 1982 m. įtrauktas į UNESCO Pasaulio paveldo sąrašą. Dėl intensyvaus miškų kirtimo 1996 m. pateko į objektų pavojuje sąrašą, bet vėliau, pagerėjus padėčiai, iš jo buvo išbrauktas.
Jackoniai (Joniškis)
Jackoniai – kaimas šiaurės rytinėje Joniškio rajono savivaldybės dalyje, 1 km į šiaurės vakarus nuo Kriukų.
European Hit Radio
thumb|Logotipas European Hit Radio – nacionalinė radijo programa, transliuojanti įvairią naują muziką UAB „Radiola“ priklausančiu siuntimo tinklu.
Istorija
2002 metais radijo stotis LABA'S FM nustojo gyvavusi ir jos dažniais pradėjo groti Lietuvos, Latvijos ir Estijos bendras radijo projektas – radijo stotis „Super FM“. Laidų tuo metu nebuvo. Visą parą grojo muzika be sustojimo. Kadangi klausytojų ratas sparčiai plėtėsi, radijas nustojo groti rusiškus kūrinius, kurie eteryje užėmė vos 0,1 %, nebeliko ir kas valandinių žinių, padaugėjo reklamų, kadangi klausomumas visą laiką kilo aukštyn, laikui bėgant atsirado ir laidos. Pradėjo veikti stipresni siųstuvai, todėl patikimo priėmimo zona labai išsiplėtė. Super FM formatas buvo Europos hitų radijas. 2003 metų rudenį radijas nusprendė pakeisti pavadinimą į „European Hit Radio“, kuris ir reiškia Europos hitų radijas.
Susiformavo pastovus programų tinklelis – UK TOP 40, Deutschland TOP 40, Eurochart, European Top Dance Traxx, European R&B TOP 40, European Album TOP 40, Populiariausių Europos Hitų Lietuvoje TOP 40, kurį kaip ir Klausytojų TOP 5 / TOP 10 renka patys klausytojai, Alternative Nation, Amor, bendradarbiaujant su populiariausiais muzikinias kanalais Europoje VIVA bei MTV sudarytos laidos, kurių metu skambėjo praėjusią savaitę dažniausiai rodomi klipai, Live Concerts (Tikro garso koncertai), Party Service, Eurotopas, Europos topų naujienos, Hitų remiksai bei kitos.
2003 metais balandžio 24 d. UAB „Laisvoji Banga“ nusprendė savo radijo stotį tuo pačiu pavadinimu „Laisvoji Banga“ performuoti į prieš maždaug pusmetį buvusią SUPER FM, tačiau pakeičiant jos formatą. Taip 99.7 FM tik Vilniaus mieste ir apylinkėse atsirado nauja radijo stotis Super FM, kurios formatas – senesni, iki 10 metų senumo buvę Europos hitai. Laidų radijuje nėra – tik klasikinių Europos hitų non-stop. Nuo 2003 m. balandžio mėnesio stoties klausomumas padidėjo 6 kartus.
Dabar European Hit Radio jaunimo (12-39 metų žmonių grupėje) tarpe yra ketvirta - penkta pagal populiarumą radijo stotis Vilniuje.
2008 m. gegužės 22 d. European Hit Radio pakeitė dažnį. Nuo šios dienos girdima buvusiu "Super FM" dažniu 99,7 FM (Vilniuje ir Vilniaus apskrityje). Senuosius EHR dažnius įsigijo su Rolandu Paksu siejama bendrovė, kuri vėl paleido radijo stotį "Laisvoji Banga".
2010 m. vasarą European Hit Radio pradėjo groti Klaipėdos krašte 96,2 FM dažniu. 2014 m. - Kaune 102,5 FM.
"European Hit Radio" vadovas - Vytautas Bartkus.
Grojama muzika
Populiariausi ir naujausi Europos singlai, albumai, televizijų VIVA ir MTV hitų laidos, Europos topai, lyriškų Europos hitų programos, gyvai atliekami koncertai, taip pat Pop, Rock, Metal, Hip-Hop, Rave, Rap, Trance, Techno, R&B, Dance stilių hitai.
Prievarta
Prievarta – asmens privertimas ne savo noru elgtis tam tikru būdu. Gali būti pasiekiamas grasinant, žeminant ar taikant kitas spaudimo ar jėgos formas. Prievartai dažnai būdinga fizinė ar psichologinė žala, daroma tam, kad grasinimas būtų labiau įtikinamas. Tuomet grasinant tolesniu žalojimu, prievartaujamas asmuo gali paklusti ar jei yra galimybė kreiptis į teisėsaugą.
Šunskų herbas
Šunskų herbas – vienas iš Šunskų miestelio ir seniūnijos (Marijampolės savivaldybė) heraldikos atributų.
Aprašas
Herbo skydo juodame lauke vienas virš kito trys auksiniai fazanai su raudonomis karpelėmis.
Istorija
Senovėje šiose apylinkėse ošė dideli miškai. Šunskų medžioklės ūkyje ilgą laiką buvo veisiami vadinamieji karališkieji paukščiai - fazanai.
Herbo etalono autorius – dailininkas Rolandas Rimkūnas. Lietuvos Respublikos Prezidentas herbą 2008 m. lapkričio 26 d. patvirtino dekretu Nr. 1K-1609.
Kuznecovas
Kuznecovas − lietuviška vyriškos giminės pavardė.
Šios pavardės moteriškosios giminės formos yra: Kuznecovienė (ištekėjusi moteris) ir Kuznecovaitė (mergautinė pavardė).
Pavardę turi šie garsesni asmenys:
Neapolio provincija
Neapolio provincija – Italijos provincija Kampanijoje. Provincijos sostinė – Neapolis. Yra 92 savivaldybės. 12 iš jų turi daugiau nei 50 tūkst. gyventojų.
Auksakotis aksombaravykis
Auksakotis aksombaravykis (, sin. Boletus chrysenteron) – baravykinių (Boletaceae) šeimos, aksombaravykių (Xerocomus) genties grybų rūšis.
Bukas ir bukesnis
Bukas ir bukesnis – 1994 m. komedija su farso elementais. Filmą režisavo broliai Farelai (Farrelly), Jim Carrey ir Jeff Daniels vaidina, gero būdo, tačiau visiškai idiotus draugus, kurie keliauja per šalį.
Auksakotis aksombaravykis
Lapuočiai, spygliuočiai, mišrieji miškai, parkai. Vasara, ruduo. Kepurėlės paviršius suaižėjęs, kotas raudonai dryžuotas.
Bukas ir bukesnis
Siužetas
Loidas (Jim Carrey) – kvailokas limuzino vairuotojas, gyvenantis Providenso mieste, Rod Ailende. Haris (Jeff Daniels), Loido kambariokas, dirbantis augintinių prižiūrėtoju, vairuoja furgoną, perdarytą taip, kad atrodytų kaip gauruotas šuo. Jiedu ketina atidaryti gyvūnėlių parduotuvę, kurioje prekiaus kirminais, tačiau tam reikia pinigų, kurių jie kaip ir neturi.
Auksakotis aksombaravykis
Vaisiakūniai vidutinio dydžio. Kepurėlė 3–8 cm skersmens, jauna apvaliai kūgiška, senesnių – iškili. Paviršius aksomiškas, žalsvai pilkai rudas, dažniausiai sutrūkinėjęs, suaižėjęs, trama tarpeliuose, įtrūkimuose raudona. Vamzdeliai iš pradžių gelsvi, vėliau žalsvai ar rusvai gelsvi. Kotas 3–7 cm ilgio, 1–2 cm storio, gelsvas, apatinėje dalyje, o kartais ir visas raudonas ar rausvai dryžuotas. Sporos 13–15 (19)×4–6 μm.
Bukas ir bukesnis
Siužetas
Kartą į oro uostą veždamas moterį vardu Meri Svenson (Lauren Holly), Loidas beprotiškai ją įsimyli, o šiai oro uosto terminale palikus lagaminą, jis nė neabejodamas nusprendžia jį sugrąžinti ir į kelionę į Kolorado miestą Aspeną įtikina vykti ir savo kambarioką. Tačiau, pasirodo, to paties lagamino ieško ir pora nusikaltėlių...
Auksakotis aksombaravykis
Būdingi požymiai: trama perlaužta ar perpjauta pamažu mėlynuoja, malonaus kvapo ir skonio.
Auga pavieniui. Mėgsta ąžuolo, lazdyno kaimynystę. Valgomas, neretas. Vartojamas šviežias, džiovintas.
Literatūra
Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 80 psl.
Ščučyno herbas
Ščučyno herbas  – Ščučyno miesto herbe pavaizduota aštuonkampė auksinė žvaigždė ant balto paviršiaus. 1692 m. kartu su miesto teisėmis herbą miestui suteikė Abiejų Tautų respublikos karalius Jonas Sobieskis.
Kupstabudiniai
Kupstabudiniai (Lyophyllaceae) – agarikiečių (Agaricales) eilės grybų šeima.
Lietuvoje auga šios šeimos grybų gentys:
Lietuvos raudonosios knygos kupstabudiniai
Į Lietuvos raudonąją knygą įrašyti šie grybai:
Nepriklausomybės partija
Nepriklausomybės partija – Lietuvos politinė partija, veikusi 1990–2002 m. ir susijungusi su Lietuvos dešiniųjų sąjunga.
Istorija
Įkurta 1990 m. spalio 20 d., po mėnesio įregistruota Teisingumo ministerijoje. Steigėjai – Aukščiausiosios Tarybos deputatai Virgilijus Čepaitis, Konstantinas Ramutis Bubnys, Gintaras Songaila, Zita Šličytė, Laima Andrikienė, Kazimieras Motieka, Vidmantas Žiemelis.
Veikė kaip Lietuvos Persitvarkymo sąjūdžio dalis, buvo planuojama, kad ji pakeis Sąjūdį, kaip visuomeninį judėjimą politinėje sistemoje. Tačiau išaiškėjus, kad partijos pirmininkas V. Čepaitis bendradarbiavo su KGB, jis turėjo pasitraukti iš politikos, nors ir teigė esąs nekaltas. Jį pakeitęs Valentinas Šapalas, nors ir turėjo nemažą įtaką – 1993–1994 m. buvo Vilniaus miesto tarybos pirmininkas, daugelio žymiausių partijos narių išlaikyti nesugebėjo. Nenorint susisieti su susikompromitavusios partijos vardu, 1993 m. vietoje Sąjūdžio buvo įkurta nauja partija – Tėvynės sąjunga (Lietuvos konservatoriai).
Partija deklaravo save kaip dešiniąją ir palaikė artimus ryšius su konservatoriais. Šiems transformuojantis į europietišką partiją, nepriklausomybininkai vis radikalėjo, suartėjo su Lietuvos demokratų partija, Politinių kalinių ir tremtinių sąjunga, Žaliąja partija, Tautininkų sąjunga, partija „Jaunoji Lietuva“. Buvo paskelbti bendri pareiškimai, bendrose koalicijose dalyvauta savivaldybių rinkimuose.
2001 m. spalio mėn. Nepriklausomybės partija (NP), Tėvynės liaudies partija (TLP), Lietuvos demokratų partija (LDP), Lietuvių tautininkų sąjunga (LTS) ir Lietuvos laisvės lyga (LLA) susijungė į Lietuvos dešiniųjų sąjungą (LDS). Jungtinei partijai vadovauti pakviestas žymus kino režisierius Arūnas Žebriūnas. 2003 m. Lietuvos dešiniųjų sąjunga susijungė su Tėvynės sąjunga – krikščionimis demokratais.
Kai kurie buvusieji Nepriklausomybės partijos aktyvistai pasitraukė iš politikos (Kazimieras Motieka, Zita Šličytė), kiti (Laima Andrikienė, Gintaras Songaila, Vidmantas Žiemelis) tapo kitų partijų nariais.
Ščučyno žydų kapinės
Ščučyno žydų kapinės − žydų kapinės Ščučyno mieste Grunwaldzka gatvėje. Kapinių plotas 3.3 ha. Per II pasaulinį karą kapinės buvo sunaikintos.
IX Europos futbolo čempionatas
Atrankos varžybos
Europos čempionatų atrankoje pirmąkart dalyvavo Farerų ir San Marino rinktinės.
1 grupė
Grupės turnyrą užtikrintai laimėjo prancūzai. Jie pirmąkart Europos čempionatų atrankos istorijoje laimėjo visas rungtynes.
2 grupė
Grupėje intriga išliko iki paskutinių rungtynių. Rumunams reikėjo pergalės Bulgarijoje, ir jie būtų patekę į finalinį turnyrą, tačiau rungtynės baigėsi 1:1 ir į čempionatą vyko škotai. Rumunus pavedė prasta pradžia atrankiniame turnyre (pralaimėjimai škotams ir bulgarams).
3 grupė
Šioje grupėje nugalėjo sovietų rinktinė. Su pagrindiniais savo varžovais – pasaulio pirmenybių bronzos laimėtojais italais rusai sužaidė be įvarčių, ir to pakako pirmajai vietai. Italus pavedė prastas žaidimas su norvegais. Beje, po to kai norvegai namie įveikė italus, jie buvo pradėti priskirti stiprioms skandinavų ekipoms, greta Švedijos ir Danijos, nors ligi tol buvo laikomi autsaideriais (panašiais kaip suomiai ir islandai).
4 grupė
Grupės varžybas laimėjo Jugoslavija, pralaimėjusi tik vienerias rungtynes (danams). Ji ir turėjo vykti į Europos čempionatą Švedijoje, tačiau dėl politinės padėties (šalyje vyko pilietinis karas, valstybė ėmė byrėti) šiai rinktinei nebuvo leista dalyvauti ir į čempionatą išvyko Danija.
Pagrindinės staigmenos grupėje – debiutantų Farerų pergalė prieš Austriją ir lygiosios Šiaurės Airijoje.
5 grupė
Ištraukus burtus, šioje grupėje turėjo būti ir, tačiau 1990 metais Rytų ir Vakarų Vokietijai susijungus, liko viena rinktinė. Rytų vokiečiai dar suspėjo sužaisti vienerias atrankines rungtynes su belgais, kurias laimėjo 2:0.
Ilgą laiką grupėje pirmavo Velsas, namie sugebėjęs įveikti pasaulio čempionus vokiečius, tačiau pastarieji šiaip ne taip laimėjo svečiuose prieš Belgiją ir pateko tarp 8 stipriausių Europos ekipų.
6 grupė
Grupėje intriga išliko iki vėlyvo rudens, į kelialapį pretendavo olandai, portugalai ir graikai. Ypač nesėkmingas graikų žaidimas turnyro pabaigoje (ypač pralaimėjimas olandams namuose) lėmė, kad Europos čempionai olandai tapo grupės nugalėtojais.
7 grupė
Grupėje į kelialapį pretendavo visos komandos, išskyrus Turkiją. Nugalėtojas paaiškėjo tik likus 15 minučių iki rungtynių pabaigos, kai anglai išlygino rezultatą Lenkijoje. Jei anglai būtų pralaimėję, į čempionatą būtų vykę airiai, kadangi sėkmingiausiai sužaidė rungtynės su autsaideriais turkais.
1 grupė
Galutinė rikiuotė:
2 Grupė
Galutinė rikiuotė:
Ramaškonys (Anykščiai)
Ramaškonys – kaimas Anykščių rajono savivaldybėje, 4 km į šiaurės rytus nuo Andrioniškio, šalia kelio (atsišakoja keliukas į Andrioniškį).
Kaimas ribojasi su Beržoniškių kaimu. Kaimo vakarinėje pusėje teka Šventoji, kaimą kerta Beržuona (kairysis Šventosios intakas). Kaimą supa miškai.
Istorija
1937 m. kaimas išskirstytas į vienkiemius. Ramaškonių kaime veikė Pavasarininkų draugija. 2014 m. Ramaškonių kaime įsikūrė Svetlanos ir Anatolijaus Smertjevų sveikos gyvensenos mokykla – ramybės oazė „Svetana“.
Vynupė
Vynupė – kaimas Panevėžio rajono savivaldybėje, prie vakarinio Panevėžio pakraščio. Šalia eina, dunkso Berčiūnų miškas (Sanžilės kraštovaizdžio draustinis).
Sega Game Gear
Sega Game Gear – 8 bitų delninė žaidimų konsolė, įmonės „Sega“ Japonijoje išleista 1990 m. spalio 6 d., Šiaurės Amerikoje ir Europoje 1991 m., o Australijoje – 1992 m. Būdama ketvirtosios žaidimų konsolių kartos, Game Gear rinkoje daugiausia konkuravo su „Nintendo“ Game Boy, „Atari“ Lynx ir „NEC“ TurboExpress. Savo techninės įrangos konstrukcija Game Gear panaši į Sega Master System. Be jai skirtų žaidimų, konsole taip pat galima žaisti ir Master System žaidimus, panaudojant specialų adapterį. Turėdama įmontuotą gulsčios formos spalvotą ekraną su foniniu apšvietimu, Game Gear pačios „Sega“ buvo laikoma pranašesne konsole už Game Boy.
Nors konsolė į rinką buvo išleista paskubomis, jos unikali žaidimų biblioteka ir kaina jai suteikė pranašumą prieš Atari Lynx ir TurboExpress. Tačiau dėl trumpo baterijos gyvavimo laikotarpio, originalių žaidimų trūkumo ir menkos paramos iš „Sega“ pusės, Game Gear nepavyko nurungti Game Boy, konsolės vienetų pasauliniu mastu buvo parduota apytiksliai 10,62 mln. 1995 m. ją pakeitė Sega Nomad, o dar po dvejų metų Game Gear gamyba buvo nutraukta.
Kučingis
Kučingis − lietuviška vyriškos giminės pavardė.
Šios pavardės moteriškosios giminės formos yra: Kučingienė (ištekėjusi moteris) ir Kučingytė (mergautinė pavardė).
Pavardę turi šie garsesni asmenys:
Izabela Trainauskaitė
Izabela Trainauskaitė (1928 m. gegužės 28 d. Lenkijoje, dab. Seinų valsčiaus Rakelijos kaime – 2003 m. lapkričio 22 d. Vilniuje) – Lietuvos botanikė, biomedicinos mokslų daktarė.
Biografija
Mokėsi Aradnykų pradinėje mokykloje, vėliau baigė Vilniaus Salomėjos Nėries gimnaziją. 1949–1954 m. studijavo Vilniaus universiteto Gamtos fakultete ir įsigijo botanikės – chemikės specialybę. Dirbti mėgiamą darbą trukdė įgimta liga. 1965 m. pradėjo dirbti Botanikos institute ir studijuoti aspirantūroje. Aplankė 250 Lietuvos ežerų ir 100 kitų vandens telkinių tirdama menturdumblius ir kitus dumblius. 1971 m. sausio 17 d. Vilniaus universitete apsigynė botanikos mokslų kandidatinę disertaciją tema „Maurabraginiai dumbliai Lietuvos vandenyse“ ir toliau tęsė mokslinius tyrimus Botanikos institute. Dalyvaudavo visuomeninėje veikloje – dėstė Drūkšių Ekologinio ugdymo mokykloje, rėmė Punsko licėjaus moksleivius.
= Nuorodos =
Brazilinė araukarija
Brazilinė araukarija (Araucaria angustifolia) – araukarijos genties spygliuotis medis. Auga pietų Brazilijoje (Minas Žerais, San Paulo, Paranos, Santa Katarinos ir Rio Grande du Sulo valst.), Paragvajuje ir Argentinoje (Mesopotamijoje). Auga žemuose kalnuose, 500-1800 m aukštyje.
Medžio aukštis 40 m, kamieno skersmuo ~1 m. Lapai stori, trikampiai, 3-6 cm ilgio. Augalas dvinamis.
Rašpievė
Rašpievė – kaimas šiaurės rytinėje Joniškio rajono savivaldybės dalyje, 1 km į vakarus nuo Kriukų.
Lietuvos lengvosios atletikos federacija
Lietuvos lengvosios atletikos federacija – nacionalinė Lietuvos lengvosios atletikos organizacija. Įkurta 1921 m.
Fiksuoja šalies rekordus, rengia Lietuvos lengvosios atletikos čempionatą, LLAF taurės varžybas.
Įpareigota formuoti nacionalines atletikos rinktines, prisidėti prie visų čempionatų rengimo ir reglamentuoti čempionatų rengimo taisykles.
Gerai pasirodžius svarbiose varžybose, teikia sportininkams meistro ar tarptautinio meistro titulą.
Europos lengvosios atletikos asociacijos ir IAAF narė.
Žalsvasis aksombaravykis
Žalsvasis aksombaravykis (Xerocomus subtomentosus, sin. Boletus subtomentosus) – baravykinių (Boletaceae) šeimos, aksombaravykių (Xerocomus) genties grybų rūšis.
Spygliuočių, mišrieji, lapuočių miškai. Vasara, ruduo. Kepurėlė gelsvai žalsvai aksomiška, nesuskeldėjusi.
Auga pavieniui arba mažomis grupelėmis. Dažnas. Vartojamas šviežias, marinuotas, džiovintas. Žalsvąjį ir auksakotį aksombaravykius labai puola auksiškasis pelėsis (Hypomyces chrysospermus). Kai kur šis grybas dar vadinamas šilbaravykiu ar kiškiabaravykiu. Turintis daug kobalto.
Literatūra
Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 79 psl.
Čilinė araukarija
Aukštis 40 m, kamieno skersmuo ~2 m. Araucaria araucana artima juros ir kreidos perioduose augusioms araukarijoms. Tai Čilės nacionalinis medis. Lapai stori, trikampiai, 3-4 cm ilgio. Augalas dvinamis.
thumb|left|220px|Araukarijos spygliai thumb|left|220px|Araukarijų miškas Čilėje thumb|left|220px|Araukarijos kankorėžiai
Rosošo mūšis
Rosošo mūšis  – mūšis įvyko Rosošo kaime 1863 m. lapkričio 16 d. 1863 m. sukilimo metu tarp 1863 m. sukilėlių ir Rusijos imperijos kariuomenės.